Paide kohtuhoone

Paide (kreisi)kohtuhoone on hoone Järva maakonnas Paides aadressil Tallinna tänav 18. (vaadatud 18.05.2022) Hoone on tunnistatud riiklikuks kultuurimälestiseks. Seda hoonet kasutas ka Paide kreisikohus.Eesti arhitektuur. 3, Harjumaa. Järvamaa. Raplamaa. Lääne-Virumaa. Ida-Virumaa. Villem Raam (üldtoimetaja). Tallinn: Valgus, 1997. Lk 72

Hoone, mida tuntakse kohtumajana, valmis 1790. aastal. Hoone oli kubermangu arhitekt Johann Caspar Mohri (ka Moor) projekti järgi tehtud. Seda projekti võib pidada tüüpprojektiks, kuna selle järgi valmisid kohtuhooned ka Rakveres, Paldiskis ja Haapsalus. Tegemist on kahekorruselise, kõrge täiskelpkatuse ja kellerdatud hoonega. Hoone oli mõeldud ametiasutustele. Mõned selles hoones tegutsenud asutused olid näiteks kreisikohtu kantselei ja istungite saal, linnafoogti kantselei ja istungitetuba, kreisirentei, kassa, arhiiv ja ekspediitoriruum. Aastatel 1924–1925 tehti hoones ümberehitusi, et sisse saaks kolida Paide linna algkool.

Praegu on hoone Pärnu Maakohtu Paide kohtumaja.

 Arhitektuurilis-ajalooline ülevaade 
pisi|Paide kohtuhoone (august 2012)

Tegemist on kahekorruselise kelpkatusega kivihoonega, mille katusel on kaks uukakent ja kaks korstent. Fassaad on krohvitud, tuhmi kollast tooni ja jagatud liseenide abil vertikaalselt viieks. Hoone äärmistes osades on kolm akent korruse kohta, keskmisel kolmnurkfrontooniga osal on aknaid üks ja nende vahele jäävatel osadel on aknaid korruse kohta kaks. Ülemise korruse kõik aknad on nelinurksed, alumise korruse akendest on nelinurksed vaid fassaadi ääreosades mõlemal korrusel asuvad kolm akent. Hoone keskosas asuvad aknad on ülaosast lamekaarsed ja dekoratiivse kiviga tipnevad. Kõik aknad on valge raamistusega. Fassaadi visuaalselt kolm keskmist osa moodustavad risaliidi, kuid on vaid väga väheke eendunud asendis. Kõige keskmine osa on omakorda veel kergelt eendunud. Risaliidi laiuses jagab maja horisontaalselt kaheks tagasihoidlik simss. Kolmnurkfrontoonil on kujutatud lintidega pärga, mis on kolmnurkselt raamistatud. Keskrisaliidil asub ka portaal, mis on dekoratiivse rustikaalselt mõjuva kolmnurk-mustriga raamistatud ning mille kohal asub poolkaarekujuline valgmik. Uks ise on üsna lihtne kuue tahvliga puituks, kuid tipneb poolkaar-aknaga, mida ümbritseb sarnaselt akendele valge krohvitud raamistus, mis tipneb dekoratiivse kiviga. Fassaadi teise korruse keskmes asuvad rõdu ja ruudukujuline aken, mille üks osa lahtikäiv ja toimib rõduuksena. Rõdu kannavad kaks kergelt dekoreeritud konsooli ja seda ääristab lihte sepisvõre.

Tegu on algselt varaklassitsistliku hoonega (iseloomulikud tunnused on kolmnurk frontoon, liseenid, lihtsus ja fassaadi visuaalne tasakaal), mis sobitub stiililiselt väga hästi enda ehitusaega.
pisi|Paide kohtuhoone esifassaad
Hoone peafassaad on ajas pisut muutunud, kuid üldmulje on siiski jäänud samaks. 

 Juurde- ja ümberehitused 
1924. aastal ehitati hoonele juurde Laia tänava poolne kahekorruseline tiib, mis on seal samal kujul ka tänapäeval. Juurdeehitisega samast perioodist pärineb ka Tallinna tänavale avaneva peasissekäigu ornamentaalne dekoor ja selle kohal olev sepisrõdu. Peale selle on muudetud ka esifassaadi risaliidil asuvate, teise korruse akende suurust. Algne akende paigutus on tänapäevaks aga taastatud. 

Teine juurdeehitus leidis aset 1970. aastal, mil olemasoleva hoone hoovi poole ehitati (aadressiga Tallinna tänav 14) juurde kahekorruseline betoonpaneelidest plokk. Uus osa mahutas klassi- ja abiruume ning täismõõtmetes saali.

2023. aastaks peaks hoone läbima põhjaliku rekonstrueerimise, mille käigus parandatakse liikumisraskustega inimeste ligipääsetavust, muudetakse ruumide paigutust ja uuendatakse tehnovõrk. Riigi Kinnisvara korraldatud projekteerimishanke hoone rekonstrueerimiseks võitsid KOKO Arhitektid OÜ. Hoonest saab Paide riigimaja, kas hakkavad tööle sellised riigiasutused nagu näiteks Maksu- ja Tolliamet, Sotsiaalkindlustusamet, Maa-amet, Muinsuskaitseamet, Tööinspektsioon, SA Keskkonnainvesteeringute Keskus, Eesti Rahvakultuuri Keskus, Innove, Eesti Töötukassa, Tallinna Vangla, Prokuratuur, Pärnu Maakohus, Terviseamet, Eesti Rahvusringhääling jt. 

Viited

Välislingid

Kategooria:Paide ehitised
Kategooria:Järva maakonna kultuurimälestised
Kategooria:Eesti kohtud